smcproject/ml-wiki-sentences huggingface dataset:
ദിവസം ഫെബ്രുവരി – (14) വാലന്റൈൻസ് ഡേ, പ്രെസിഡന്റ്സ് ഡേ (കുറിപ്പ്: കാർഷികച്ചന്ത ഈ ആഴ്ചാവസാനമാണ്) മാർച്ച് – (31) ട്രാൻസ്ഫർ ഡേ ഏപ്രിൽ – ഈസ്റ്റർ, വി. തോമായുടെ കാർണിവൽ മേയ് – മെമ്മോറിയൽ ഡേ ജൂലൈ – (3) ഇമാൻസിപ്പേഷൻ ദിനം (4) സ്വാതന്ത്ര്യദിവസം (വി. ജൂണിന്റെ ഉത്സവം ഈ രണ്ടു ദിവസങ്ങളിലുമായി നടത്തപ്പെടുന്നു) സെപ്റ്റംബർ – തൊഴിലാളി ദിനം, (11) 9/11 അനുസ്മരണം ഒക്ടോബർ – വിർജിൻ ദ്വീപുകൾ പ്യൂറിട്ടോറിക്കോ സൗഹൃദ ദിനം/കൊളംബസ് ദിനം നവംബർ – (1) ഡേവിഡ് ഹാമിൽട്ടൺ ജാക്സൺ ദിനം (ബുൾ ആൻഡ് ബ്രെഡ് ദിനം എന്നും അറിയപ്പെടുന്നു), (11) വെറ്ററൻസ് ദിനം, താങ്ക്സ്ഗിവിങ് ദിനം ഡിസംബർ – (24-25) ക്രിസ്തുമസ് ഈവ്, ക്രിസ്തുമസ്, ക്രൂഷ്യൻ ഉത്സവം (ജനുവരിയിലേയ്ക്കു തുടരും) അവലംബം പുറത്തേയ്ക്കുള്ള കണ്ണികൾ VI.gov - Official USVI Government Website Official Tourism Website Governor's Website Office of the Lieutenant Governor Archived 2016-02-04 at the Wayback Machine Virgin Islands entry at The World Factbook U.S. Census Bureau: Island Areas Census 2000 United States Virgin Islands Archived 2008-04-07 at the Wayback Machine from UCB Libraries GovPubs യുണൈറ്റഡ് സ്റ്റേറ്റ്സ് വിർജിൻ ദ്വീപുകൾ ഓപ്പൺ ഡയറക്റ്ററി പ്രൊജക്റ്റിൽ Wikimedia Atlas of the United States Virgin Islands Real-time, geographic and other scientific resources of Virgin Islands Archived 2016-02-01 at the Wayback Machine from the United States Geological Survey Convention between the United States and Denmark for cession of the Danish West Indies
വി.സി. ശമുവേൽ This article may be expanded with text translated from the corresponding article in English .
A model attribution edit summary Content in this edit is translated from the existing English Wikipedia article at [[:en:V. C. Samuel]]; see its history for attribution.
You should also add the template {{Translated|en|V. C. Samuel}} to the talk page .
_Samuel
ദാർശനികൻ, വേദശാസ്ത്രജ്ഞൻ, ചരിത്രകരൻ, ബഹുഭാഷാപണ്ഡിതൻ തുടങ്ങി ബഹുമുഖ മേഖലകളിൽ അന്താരാഷ്ട്ര പ്രശസ്തനായ വിളക്കുവേലിൽ ചെറിയാൻ ശമുവേൽ (6 ഏപ്രിൽ 1912 - 18 നവംബർ 1998) ഇന്ത്യയിലും വിദേശരാജ്യങ്ങളിലുമായി അനേകം സർവകലാശാലകളിലും സെമിനാരികളിലും ഗവേഷകനും അധ്യാപകനും ഗവേഷകരുടെ ഉപദേശകനും എക്യൂമെനിക്കൽ നേതാവും  ഇന്ത്യൻ ഓർത്തോഡക്‌സ് സഭയിലെ പ്രമുഖ പുരോഹിതനുമായിരുന്നു.
ഇന്ത്യയുടെ രാഷ്ട്രപതിമാരുടെ പട്ടിക ഇംഗ്ലീഷ് വിലാസം https://ml.wikipedia.org/wiki/List_of_Presidents_of_India
1950-ൽ ഇന്ത്യൻ ഭരണഘടന നിലവിൽ വന്നതുമുതൽ ഇന്ത്യയിലെ രാഷ്ട്രപതിമാരായി സ്ഥാനമേറ്റവരുടെ പൂർണപട്ടികയാണിത് .
രാഷ്ട്രപതിമാർ
ഇന്ത്യൻ രാഷ്ട്രപതി തിരഞ്ഞെടുപ്പിൽ ജയിച്ചതിനുശേഷം രാഷ്ട്രപതിമാരായവരെയാണ്, ഈ പട്ടികയിൽ ക്രമനമ്പർ അടിസ്ഥാനത്തിൽ നല്കിയിരിക്കുന്നത്.
അതുകൊണ്ട്, ആക്ടിങ്ങ് പ്രസിഡന്റുമാരായി ചുമതലയേറ്റ വരാഹഗിരി വെങ്കട ഗിരി , മുഹമ്മദ് ഹിദായത്തുള്ള , ബാസപ്പ ദാനപ്പ ജട്ടി എന്നിവരുടെ കാലഘട്ടങ്ങളിൽ ക്രമനമ്പർ രേഖപ്പെടുത്തിയിട്ടില്ല.
ഒരു രാഷ്ട്രീയകക്ഷിയെയും ഇന്ത്യയുടെ രാഷ്ട്രപതി പ്രതിനിധീകരിക്കുന്നില്ല.
പട്ടികയിൽ  ഉപയോഗിച്ചിരിക്കുന്ന നിറങ്ങൾ സൂചിപ്പിക്കുന്നത് ചുവടെ: നിറസൂചകം ഇന്ത്യയുടെ രാഷ്ട്രപതി ഇന്ത്യയുടെ ആക്ടിങ്ങ് പ്രസിഡന്റ് (*) ന.
പേര് (ജനനം–മരണം) ചിത്രം തിരഞ്ഞെടുത്തത് പദവിയിലെത്തിയത് പദവിയൊഴിഞ്ഞത് ' ഉപരാഷ്ട്രപതി 1 രാജേന്ദ്ര പ്രസാദ് (1884–1963) 1952 1957 26 ജനുവരി 1950 12 മേയ് 1962 ഡോ. സർവേപള്ളി രാധാകൃഷ്ണൻ ബിഹാറിൽ നിന്നുള്ള രാജേന്ദ്ര പ്രസാദ്, സ്വതന്ത്ര ഇന്ത്യയിലെ ആദ്യ രാഷ്ട്രപതിയും, ഏറ്റവും കൂടുതൽ കാലം (12 വർഷം) രാഷ്ട്രപതിയുമായുള്ള വ്യക്തിയാണ്.
ഇന്ത്യയുടെ സ്വാതന്ത്ര്യസമരക്കാലത്തെ സ്വാതന്ത്ര്യപ്പേരാളിയും കൂടിയാണദ്ദേഹം.
രണ്ട് തവണ രാഷ്ട്രപതിയായി സേവനം അനുഷ്ഠിക്കാൻ കഴിഞ്ഞ ഏകരാഷ്ട്രപതിയാണ് രാജേന്ദ്ര പ്രസാദ്.
2 സർവേപള്ളി രാധാകൃഷ്ണൻ (1888–1975) 1962 13 മേയ് 1962 13 മേയ് 1967 Bharat Ratna സാക്കിർ ഹുസൈൻ ഒരു പ്രമുഖ തത്ത്വചിന്തകനും എഴുത്തുകാരനുമായ എസ്. രാധാകൃഷ്ണൻ, ആന്ധ്രാ സർവ്വകലാശാലയുടെയും ബനാറസ് ഹിന്ദു സർവ്വകലാശാലയുടെയും വൈസ് ചാൻസലർ പദവിയും വഹിച്ചിട്ടുണ്ട്.
പോപ് പോൾ നാലാമനിൽ നിന്ന് നൈറ്റ് ഒഫ് ദ ഗോൾഡൻ ആർമി ഒഫ് അഞ്ജെൽസ് പദവി ഇദ്ദേഹം നേടിയുണ്ട്.
രാഷ്ട്രപതിയാവുന്നതിനുമുമ്പ് തന്നെ, 1954-ൽ ഭാരതരത്ന പുരസ്കാരം ലഭിച്ചു.
തെക്കേ ഇന്ത്യയിൽ നിന്നുള്ള ആദ്യരാഷ്ട്രപതിയും കൂടിയാണ് ഇദ്ദേഹം.
3 സാക്കിർ ഹുസൈൻ (1897–1969) 1967 13 മേയ് 1967 3 മേയ് 1969 വരാഹഗിരി വെങ്കട ഗിരി അലിഗഢ് മുസ്ലിം സർവ്വകലാശാലയുടെ വൈസ് ചാൻസലറായിരുന്ന സാക്കിർ ഹുസൈന് പത്മവിഭൂഷനും ഭാരതരത്നവും ലഭിച്ചിട്ടുണ്ട്.
രാഷ്ട്രപതി പദവിയിലായിരിക്കുമ്പോൾ അന്തരിക്കുന്ന ആദ്യത്തെ വ്യക്തിയും ഇദ്ദേഹമാണ്.
ഏറ്റവും കുറവ് കാലം രാഷ്ട്രപതിയായിരുന്ന വ്യക്തിയുമാണ്.
മുസ്ലിം വിഭാഗത്തിൽ നിന്നുമുള്ള ആദ്യരാഷ്ട്രപതിയാണ് ഇദ്ദേഹം.
– വരാഹഗിരി വെങ്കട ഗിരി * (1894–1980) – 3 മേയ് 1969 20 ജൂലൈ 1969 – രാഷ്ട്രപതിയായിരുന്ന സാക്കിർ ഹുസൈന്റെ മരണത്തെത്തുടർന്ന്, 1967-ൽ ഉപരാഷ്ട്രപതിയായി തിരഞ്ഞെടുക്കപ്പെട്ട വി.വി. ഗിരി ഇന്ത്യയുടെ താത്കാലിക രാഷ്ട്രപതിയായി നിയമിക്കപ്പെട്ടു.
കുറച്ചു മാസങ്ങൾക്കകംതന്നെ, രാഷ്ട്രപതി തിരഞ്ഞെടുപ്പിൽ മത്സരിക്കുന്നതിനായി അദ്ദേഹം രാജിവെച്ചു.
– മുഹമ്മദ് ഹിദായത്തുള്ള * (1905–1992) – 20 ജൂലൈ 1969 24 ഓഗസ്റ്റ് 1969 – ഇന്ത്യയുടെ മുഖ്യന്യായാധിപനായിരുന്ന ഹിദായത്തുള്ളയ്ക്ക് ഓർഡർ ഒഫ് ദ ബ്രിട്ടിഷ് എമ്പയർ പുരസ്കാരം ലഭിച്ചിട്ടുണ്ട്.
വി.വി. ഗിരി ഇന്ത്യയുടെ രാഷ്ട്രപതിയായി തിരഞ്ഞെടുക്കുന്നതുവരെ, ഇന്ത്യയുടെ താത്കാലിക രാഷ്ട്രപതിയായി ഇദ്ദേഹം സേവനമനുഷ്ഠിച്ചു.
4 വരാഹഗിരി വെങ്കട ഗിരി (1894–1980) 1969 24 ഓഗസ്റ്റ് 1969 24 ഓഗസ്റ്റ് 1974 ഗോപാൽ സ്വരൂപ് പഥക് രാഷ്ട്രപതിയായും താത്കാലിക രാഷ്ട്രപതിയായും സേവനമനുഷ്ഠിച്ചിട്ടുള്ള ഒരേയൊരു വ്യക്തിയാണ് വി.വി. ഗിരി.
ഇദ്ദേഹത്തിന് ഭാരതരത്ന ലഭിച്ചിട്ടുണ്ട്.
ഇന്ത്യയുടെ കേന്ദ്രതൊഴിൽ മന്ത്രിയായും സിലോണിലേയ്ക്കുള്ള (ശ്രീലങ്ക) ഹൈ കമ്മീഷണറായും പ്രവർത്തിച്ചിട്ടുണ്ട്.
5 ഫക്രുദ്ദീൻ അലി അഹമ്മദ്‌ (1905–1977) 1974 24 ഓഗസ്റ്റ് 1974 11 ഫെബ്രുവരി 1977 ബാസപ്പ ദാനപ്പ ജട്ടി രാഷ്ട്രപതിയാവുന്നതിനുമുമ്പ് ഫക്രുദ്ദീൻ അലി അഹമ്മദ് കേന്ദ്രമന്ത്രിയായി സേവനമനുഷ്ടിച്ചിട്ടുണ്ട്.
രാഷ്ട്രപതി കാലാവധി തീരുന്നതിനു മുമ്പ് തന്നെ, 1977-ൽ അന്തരിച്ചു.
രാഷ്ട്രപതി പദവിയിലിരിക്കുമ്പോൾ, അന്തരിക്കുന്ന ഇന്ത്യയുടെ രണ്ടാമത്തെ രാഷ്ട്രപതിയാണ് ഇദ്ദേഹം.
അടിയന്തരാവസ്ഥയുടെ കാലത്ത് രാഷ്ട്രപതിയായിരുന്നത് ഇദ്ദേഹമാണ്.
– ബാസപ്പ ദാനപ്പ ജട്ടി * (1912–2002) – 11 ഫെബ്രുവരി 1977 25 ജൂലൈ 1977 – രാഷ്ട്രപതിയായിരുന്ന ഫക്രുദ്ദീൻ അലി അഹമ്മദിന്റെ മരണത്തെത്തുടർന്ന്, 1974-ൽ ഉപരാഷ്ട്രപതിയായി തിരഞ്ഞെടുക്കപ്പെട്ട ബാസപ്പ ദാനപ്പ ജട്ടി ഇന്ത്യയുടെ താത്കാലിക രാഷ്ട്രപതിയായി നിയമിക്കപ്പെട്ടു.
ഇദ്ദേഹം മൈസൂർ സംസ്ഥാനത്തിന്റെ മുഖ്യമന്ത്രിയായും പ്രവർത്തിച്ചിട്ടുണ്ട്.
6 നീലം സഞ്ജീവ റെഡ്ഡി (1913–1996) 1977 25 ജൂലൈ 1977 25 ജൂലൈ 1982 ബാസപ്പ ദാനപ്പ ജട്ടി
മുഹമ്മദ് ഹിദായത്തുള്ള ആന്ധ്രാപ്രദേശ് സംസ്ഥാനത്തിന്റെ ആദ്യമുഖ്യമന്ത്രിയായിരുന്നു എൻ.എസ്. റെഡ്ഡി.
ആന്ധ്രാപ്രദേശിൽ നിന്നും തെരഞ്ഞെടുക്കപ്പെട്ട, ജനതാ പാർട്ടിയിൽ നിന്നുള്ള ഒരേയൊരു ലോക്സഭാംഗമായിരുന്നു ഇദ്ദേഹം.
1977 മാർച്ച് 26-ന് ഇദ്ദേഹത്തെ ഐകകണ്ഠേന ലോക്‌സഭാ സ്പീക്കറായി തെരഞ്ഞെടുത്തു.
പിന്നീട് ഈ പദവി ഒഴിഞ്ഞ്, 1977 ജൂലൈ 13-ന് ഇന്ത്യയുടെ ആറാമത്തെ രാഷ്ട്രപതിയായി തിരഞ്ഞെടുക്കപ്പെട്ടു.
7 ഗ്യാനി സെയിൽ സിംഗ്‌ (1916–1994) 1982 25 ജൂലൈ 1982 25 ജൂലൈ 1987 മുഹമ്മദ് ഹിദായത്തുള്ള
രാമസ്വാമി വെങ്കടരാമൻ 1972 മാർച്ചിൽ, ഗ്യാനി സെയിൽ സിംഗ്‌ പഞ്ചാബ് മുഖ്യമന്ത്രിയായി ചുമതലയേറ്റു.
1980-ൽ കേന്ദ്ര ആഭ്യന്തരവകുപ്പ് മന്ത്രിയായി.
1983 മുതൽ 1986 വരെ ചേരിചേരാ പ്രസ്ഥാനത്തിന്റെ (NAM) സെക്രട്ടറി ജനറലറായിരുന്നു.
8 രാമസ്വാമി വെങ്കടരാമൻ (1910–2009) 1987 25 ജൂലൈ 1987 25 ജൂലൈ 1992 ശങ്കർ ദയാൽ ശർമ്മ 1942-ൽ ഇന്ത്യൻ സ്വാതന്ത്ര്യസമരത്തിൽ പങ്കെടുത്തതിനു് ബ്രിട്ടീഷുകാർ, വെങ്കടരാമനെ ജയിലടച്ചിട്ടുണ്ട്.
പീന്നിട്, സ്വതന്ത്യ ഇന്ത്യയിലെ താത്കാലിക പാർലമെന്റിലേക്ക് കോൺഗ്രസ് പാർട്ടിയിൽ നിന്നുള്ള അംഗമായി തിരഞ്ഞെടുക്കുകയും കേന്ദ്രസർക്കാരിന്റെ ഭാഗമായി, ആദ്യം ധനകാര്യം, വ്യവസായം എന്നീ വകുപ്പമന്ത്രിയായി പ്രവർത്തിച്ചു.
പിന്നീട്, പ്രതിരോധവകുപ്പുമന്ത്രിയായും പ്രവർത്തിക്കുകയും ചെയ്തു.
9 ശങ്കർ ദയാൽ ശർമ്മ (1918–1999) 1992 25 ജൂലൈ 1992 25 ജൂലൈ 1997 കോച്ചേരിൽ രാമൻ നാരായണൻ ശങ്കർ ദയാൽ ശർമ്മ, മധ്യപ്രദേശ് മുഖ്യമന്ത്രിയായും കേന്ദ്രവാർത്താവിനിമയവകുപ്പുമന്ത്രിയായും പ്രവർത്തിച്ചു.
ആന്ധ്രാപ്രദേശ് , പഞ്ചാബ് , മഹാരാഷ്ട്ര എന്നീ സംസ്ഥാനങ്ങളുടെ ഗവർണറായും പ്രവർത്തിച്ചിട്ടുണ്ട്.
10 കോച്ചേരിൽ രാമൻ നാരായണൻ (1920–2005) 1997 25 ജൂലൈ 1997 25 ജൂലൈ 2002 കൃഷ്ണകാന്ത് തായ്‌ലാന്റ്, തുർക്കി, ചൈന, അമേരിക്കൻ ഐക്യനാടുകൾ എന്നീ രാജ്യങ്ങളിലേക്കുള്ള ഇന്ത്യയുടെ അംബാസിഡറായി കെ.ആർ. നാരായണൻ പ്രവർത്തിച്ചു.
ശാസ്ത്രത്തിലും നിയമത്തിലും ഡോക്റേറ്റ് ലഭിച്ചിട്ടുള്ള ഇദ്ദേഹം നിരവധി സർവ്വകലാശാലകളുടെ ചാൻസലർ പദവി വഹിച്ചിട്ടുണ്ട്.
ജവഹർലാൽ നെഹ്റു സർവ്വകലാശാലയുടെ വൈസ് ചാൻസലർ പദവിയും ഇദ്ദേഹം വഹിച്ചിട്ടുണ്ട്.
കേരളത്തിൽ നിന്നുള്ള ആദ്യരാഷ്ട്രപതിയും, ദളിത് വിഭാഗത്തിൽ നിന്നുള്ള ആദ്യരാഷ്ട്രപതിയും കൂടിയാണ് ഇദ്ദേഹം.
11 എ.പി.ജെ. അബ്ദുൽ കലാം (1931–2015) 2002 25 ജൂലൈ 2002 25 ജൂലൈ 2007 ഭൈറോൺ സിങ് ശെഖാവത്ത് ഇന്ത്യയുടെ ബാലിസ്റ്റിക് മിസൈലുകളുടെയും ആണവായുധപദ്ധതികളുടെയും വികാസത്തിനു മുഖ്യപങ്കുവഹിച്ച ഒരു ശാസ്ത്രജ്ഞനാണ് എ.പി.ജെ. അബ്ദുൽ കലാം.
ഇദ്ദേഹത്തിനു ഭാരതരത്ന ലഭിച്ചിട്ടുണ്ട്.
ഇദ്ദേഹത്തിന്റെ ജനകീയമായ ഇടപെടലുകൾ  കാരണം 'ജനകീയനായ രാഷ്ട്രപതി' എന്നും കലാം അറിയപ്പെടുന്നു.
അവിവാഹിതനായ ആദ്യരാഷ്ട്രപതിയും മുസ്ലിം വിഭാഗത്തിൽ നിന്നും കാലാവധി പൂർത്തിയാക്കിയ ആദ്യരാഷ്ട്രപതിയും കൂടിയാണ് ഇദ്ദേഹം.
ഷില്ലോങ്ങിൽ വെച്ച് ഒരു പ്രഭാഷണം നടത്തുന്നതിനിടയിൽ ഹൃദയസ്തംഭനത്തെ തുടർന്നാണ് കലാമിന്റെ മരണം സംഭവിച്ചത്.
12 പ്രതിഭാ പാട്ടിൽ (1934–) 2007 25 ജൂലൈ 2007 25 ജൂലൈ 2012 മുഹമ്മദ് ഹമീദ് അൻസാരി ഇന്ത്യയുടെ രാഷ്ട്രപതിയായ ആദ്യത്തെ വനിതയാണ് പ്രതിഭാ പാട്ടീൽ.
രാജസ്ഥാൻ ഗവർണറാകുന്ന ആദ്യത്തെ വനിത കൂടിയാണ് ഇവർ.
13 പ്രണബ് മുഖർജി (1935–2020) 2012 25 ജൂലൈ 2012 25 ജൂലൈ 2017 മുഹമ്മദ് ഹമീദ് അൻസാരി വിവിധ കാലഘട്ടങ്ങളിലായി രാജ്യത്തിന്റെ ധനകാര്യം, വിദേശകാര്യം, പ്രതിരോധവകുപ്പുകളുടെ ചുമതല വഹിച്ചിട്ടുള്ള പ്രണബ് മുഖർജി, പ്ലാനിംങ്ങ് കമ്മിഷന്റെ ഡെപ്യൂട്ടി ചെയർമാനായും സേവനമനുഷ്ടിച്ചിട്ടുണ്ട്.
14 റാംനാഥ് കോവിന്ദ് (1945–) 2017 25 ജൂലൈ 2017 24 ജൂലൈ 2022 വെങ്കയ്യ നായിഡു 2015 മുതൽ 2017 വരെ ബീഹാർ ഗവർണറായും , 1994 മുതൽ 2006 വരെ പാർലമെന്റ് അംഗമായും റാം നാഥ് കോവിന്ദ് പ്രവർത്തിച്ചു.
കെ.ആർ. നാരായണനു ശേഷം ദളിത് വിഭാഗത്തിൽ നിന്നുമുള്ള രണ്ടാമത്തെ രാഷ്ട്രപതിയാണ് ഇദ്ദേഹം.
15 ദ്രൗപദി മുർമു (1958–) 2022 24 ജൂലൈ 2022 തുടരുന്നു [[]] ഇന്ത്യയിലെ ഒഡീഷ സംസ്ഥാനത്ത് നിന്നുള്ള പട്ടികവർഗ്ഗ സമുദായത്തിൽ പെട്ട വ്യക്തിയായ മുർമു ഇന്ത്യയുടെ രാഷ്ട്രപതി സ്ഥാനത്തേക്ക് നാമനിർദ്ദേശം ചെയ്യപ്പെടുകയും, തെരഞ്ഞെടുക്കപ്പെടുകയും ചെയ്യുന്ന ആദ്യ ഗോത്രവർഗക്കാരിയാണ്.
2015 മുതൽ 2021 വരെ ജാർഖണ്ഡിന്റെ ഒമ്പതാമത്തെ ഗവർണറായി സേവനമനുഷ്ഠിച്ച അവർ അഞ്ച് വർഷത്തെ കാലാവധി പൂർത്തിയാക്കുന്ന ജാർഖണ്ഡിലെ ആദ്യ ഗവർണറും കൂടിയാണ്.
2000 മുതൽ 2004 വരെ ഒഡീഷയിലെ റയ്‌റങ്ക്പൂർ അസംബ്ലി നിയോജക മണ്ഡലത്തിൽ നിന്നുള്ള നിയമസഭാംഗം ആയിരുന്ന മുർമു ദീർഘകാലം മന്ത്രിയുമായിരുന്നു.
ഇതും കാണുക ഇന്ത്യയുടെ ഉപരാഷ്ട്രപതിമാരുടെ പട്ടിക ഇന്ത്യയിലെ രാഷ്ട്രത്തലവന്മാരുടെ പട്ടിക ഇന്ത്യയുടെ പ്രധാനമന്ത്രിമാരുടെ പട്ടിക ഇന്ത്യയിലെ ലോക്‌സഭാ സ്പീക്കർമാരുടെ പട്ടിക അവലംബം ↑ രാഷ്ട്രപതിമാരുടെയും ഉപരാഷ്ട്രപതിമാരുടെയും പട്ടിക - തിരഞ്ഞെടുപ്പ് കമ്മീഷൻ ↑ ↑ ↑ ↑ ↑ ↑ ↑ ↑ ↑ ↑ ↑ 1 2 ↑ http://www.thehindu.com/specials/in-depth/the-emergency-imposed-by-indira-gandhi-government/article7357305.ece ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ പുറമേക്കുള്ള കണ്ണികൾ ഇന്ത്യൻ രാഷ്ട്രപതി (ഔദ്യോഗിക വെബ്സൈറ്റ്) ഇന്ത്യയിലെ മുൻകാല രാഷ്ട്രപതിമാർ (ഔദ്യോഗിക വെബ്സൈറ്റ്)
ഷേഖ് ഹസീന ഇംഗ്ലീഷ് വിലാസം https://ml.wikipedia.org/wiki/Sheikh_Hasina
ബംഗ്ലാദേശ് പ്രധാനമന്ത്രിയാണ് ഷേഖ് ഹസീന ( ബംഗാളി : শেখ হাসিনা ; English: / ˈ ʃ eɪ x h ə ˈ s iː n ə / , SHAYKH hə- SEE -nə ; ജനനം 1947 സെപ്റ്റംബർ 28).
2009 ജനുവരി 9 മുതൽ ഈ സ്ഥാനം വഹിക്കുന്നത് ഹസീനയാണ്.
2014 ജനുവരി 14-ന് നടന്ന തിരഞ്ഞെടുപ്പിലും 2018 ‍‍ഡിസംബർ 30ന് നടന്ന തിരഞ്ഞെടുപ്പിലും ഷേഖ് ഹസീന ഈ സ്ഥാനത്തേയ്ക്ക് തിരഞ്ഞെടുക്കപ്പെട്ടു.
അതെസമയം 2018ലെ തിരഞ്ഞെടുപ്പ് അട്ടിമറിച്ചാണ് വിജയിച്ചതെന്ന ആക്ഷേപവുമുണ്ടായി.
1996 മുതൽ 2001 വരെയും ഷേഖ് ഹസീന പ്രധാനമന്ത്രിയായിരുന്നു.
ഏകദേശം 12 വർഷത്തോളം  ഷേഖ് ഹസീന പ്രതിപക്ഷനേതൃസ്ഥാനത്തുമുണ്ടായിരുന്നു.
1981 മുതൽ ബംഗ്ലാദേശ് അവാമി ലീഗിന്റെ നേതൃസ്ഥാനവും വഹിക്കുന്നുണ്ട്.
ഷേഖ് മുജീബുർ റഹ്മാന്റെ അഞ്ചു കുട്ടികളിൽ മൂത്തവളാണ് ഷേഖ് ഹസീന.
പരേതനായ ന്യൂക്ലിയാർ ശാസ്ത്രജ്ഞൻ എം.എ. വഹീദ് മിയ ആണ് ഭർത്താവ്.
പ്രതിപക്ഷനേതാവായിരുന്നപ്പോൾ 2004-ൽ ഹസീനയ്ക്കെതിരേ വധശ്രമമുണ്ടായിരുന്നു.
2007-ൽ ഹസീനയെ അഴിമതിക്കുറ്റമാരോപിച്ച് അറസ്റ്റ് ചെയ്യുകയുണ്ടായി.
സൈന്യത്തിന്റെ പിന്തുണയുണ്ടായിരുന്ന കെയർടേക്കർ ഭരണകൂടം കൊലപാതകക്കുറ്റവും ഹസീനയ്ക്കുമേൽ ചുമത്തുകയുണ്ടായി.
2024 സർക്കാർ വിരുദ്ധപ്രക്ഷോഭം
1971 ൽ ബംഗ്ലാദേശിനെ പാക്കിസ്ഥാനിൽ നിന്നും സ്വതന്ത്രമാക്കിയ വിമോചനയുദ്ധത്തിൽ പങ്കെടുത്ത സ്വാതന്ത്ര്യ സമരസേനാനികളുടെ മക്കൾക്കും കൊച്ചുമക്കൾക്കും ഉൾപ്പടെ രാജ്യത്തെ ഉന്നത സർക്കാർ ജോലികളിൽ സംവരണം നൽകുന്നതിനെതിരെ ആരംഭിച്ച പ്രക്ഷോഭം സർക്കാരിനെതിരെയുള്ള പ്രക്ഷോഭമായി മാറി.
ആഗസ്റ്റ് മാസം 05-ാം തിയ്യതി ബംഗ‌്ലാദ‌േശ് പ്രധാനമന്ത്രി സ്ഥാനത്തുനിന്നും രാജിവെച്ചു.
ഇതും കാണുക ഷേഖ് മുജീബുർ റഹ്മാൻ ബംഗ്ലാദേശ് അവാമി ലീഗ് സിയാവുർ റഹ്മാൻ ബംഗ്ലാദേശ് നാഷണലിസ്റ്റ് പാർട്ടി ഖാലിദ സിയ അവലംബം പുറത്തേയ്ക്കുള്ള കണ്ണികൾ Archived 2013-10-03 at the Wayback Machine അവാമി ലീഗ് ഔദ്യോഗിക വെബ് സൈറ്റ് ഷേഖ് ഹസീനയെപ്പറ്റിയുള്ള ബംഗ്ലാപീഡിയ ലേഖനം Archived 2012-07-16 at the Wayback Machine
യൂറോപ്യൻ മെഡിസിൻസ് ഏജൻസി ഇംഗ്ലീഷ് വിലാസം https://ml.wikipedia.org/wiki/European_Medicines_Agency
ഔഷദ ഉൽപ്പന്നങ്ങളുടെ വിലയിരുത്തലിനും മേൽനോട്ടത്തിനും ചുമതലയുള്ള യൂറോപ്യൻ യൂണിയന്റെ (ഇയു) ഏജൻസിയാണ് യൂറോപ്യൻ മെഡിസിൻസ് ഏജൻസി (ഇഎംഎ).
2004 ന് മുമ്പ് ഇത് യൂറോപ്യൻ ഏജൻസി ഫോർ ഇവാലുവേഷൻ ഓഫ് മെഡിസിനൽ പ്രൊഡക്ട്സ് അല്ലെങ്കിൽ യൂറോപ്യൻ മെഡിസിൻ ഇവാലുവേഷൻ ഏജൻസി (ഇഎംഇഎ) എന്നറിയപ്പെട്ടിരുന്നു.
അംഗരാജ്യങ്ങളുടെ നിലവിലുള്ള ദേശീയ മെഡിസിൻ റെഗുലേറ്ററി ബോഡികളുടെ പ്രവർത്തനങ്ങളെ സമന്വയിപ്പിക്കുക (ഉള്ളതിന് പകരം അല്ല) എന്ന ലക്ഷ്യത്തിൽ യൂറോപ്യൻ യൂണിയനിൽ നിന്നും ഫാർമസ്യൂട്ടിക്കൽ വ്യവസായത്തിൽ നിന്നുമുള്ള ധനസഹായവും അംഗരാജ്യങ്ങളിൽ നിന്നുള്ള പരോക്ഷ സബ്‌സിഡിയും ഉപയോഗിച്ച് 1995 ലാണ് ഇഎം‌എ ആരംഭിച്ചത്.
ഈ പദ്ധതി ഓരോ അംഗരാജ്യങ്ങളിൽ നിന്നും പ്രത്യേക അംഗീകാരങ്ങൾ നേടുന്നതിലൂടെ, മരുന്നു കമ്പനികൾക്ക് ഉണ്ടാകുന്ന 350 മില്യൺ ഡോളർ വാർഷിക ചിലവ് കുറയ്ക്കുക മാത്രമല്ല, ആഭ്യന്തര മരുന്ന് കമ്പനികൾ ഇതിനകം നിർമ്മിച്ച് ഉപയോഗിച്ച് വരുന്ന മരുന്നുകളോട് മത്സരിക്കാനിടയുള്ള പുതിയ മരുന്നുകൾ അംഗീകരിക്കാൻ തയ്യാറാകാത്ത പരമാധികാര രാജ്യങ്ങളുടെ സംരക്ഷണ പ്രവണതകളെ ഇല്ലാതാക്കുകയും ചെയ്യും എന്നായിരുന്നു പ്രതീക്ഷ.
യൂറോപ്യൻ യൂണിയൻ അംഗരാജ്യ സർക്കാരുകൾക്കിടയിൽ ഏഴുവർഷത്തിലേറെ നീണ്ട ചർച്ചകൾക്ക് ശേഷമാണ് ഇഎം‌എ സ്ഥാപിതമായത്, കുത്തക ഔഷധ ഉൽ‌പന്നങ്ങൾക്കായുള്ള സമിതിയായ കമ്മിറ്റി ഫോർ പ്രൊപ്രൈറ്ററി മെഡിസിനൽ പ്രൊഡക്റ്റ്സ്, വെറ്ററിനറി ഔഷധ ഉൽ‌പന്നങ്ങൾക്കായുള്ള കമ്മിറ്റിയായ കമ്മിറ്റി ഫോർ വെറ്റിനറി മെഡിസിനൽ പ്രൊഡക്റ്റ്സ് എന്നിവയെ ഇത് മാറ്റിസ്ഥാപിച്ചുവെങ്കിലും ഇവ രണ്ടും പ്രധാന ശാസ്ത്ര ഉപദേശക സമിതികളായി വീണ്ടും പ്രാബല്യത്തിൽ വന്നു.
യൂറോപ്യൻ യൂണിയനിൽ നിന്ന് പിന്മാറാനുള്ള യുണൈറ്റഡ് കിംഗ്ഡം വോട്ടെടുപ്പിന് മുമ്പ് ലണ്ടനിലായിരുന്നു ഏജൻസി സ്ഥിതിചെയ്തിരുന്നത്, യുകെ യൂറോപ്യൻ യൂണിയനിൽ നിന്ന് പിന്മാറിയതിനെ തുടർന്ന് 2019 മാർച്ചിൽ നെതർലൻ്റ്സിലെ ആംസ്റ്റർഡാമിലേക്ക് ഇതിന്റെ ആസ്ഥാനം മാറ്റി.
യൂറോപ്യൻ യൂണിയന്റെ വികേന്ദ്രീകൃത ശാസ്ത്ര ഏജൻസിയായി (ഒരു റെഗുലേറ്ററി അതോറിറ്റിക്ക് വിരുദ്ധമായി) ഇഎംഎ പ്രവർത്തിക്കുന്നു.
മനുഷ്യരുടെയും മൃഗങ്ങളുടെയും ഉപയോഗത്തിനുള്ള മരുന്നുകളുടെ വിലയിരുത്തലിലൂടെയും മേൽനോട്ടത്തിലൂടെയും പൊതുജനങ്ങളുടെയും മൃഗങ്ങളുടെയും ആരോഗ്യത്തെ സംരക്ഷിക്കുകയും പ്രോത്സാഹിപ്പിക്കുകയും ചെയ്യുക എന്നതാണ് ഇതിന്റെ പ്രധാന ഉത്തരവാദിത്തം.
കൂടുതൽ വ്യക്തമായി പറഞ്ഞാൽ, ഇത് കേന്ദ്ര അംഗീകൃത ഉൽപ്പന്നങ്ങളുടെയും ദേശീയ റഫറലുകളുടെയും വിലയിരുത്തലും നിരീക്ഷണവും ഏകോപിപ്പിക്കുകയും സാങ്കേതിക മാർഗ്ഗനിർദ്ദേശം വികസിപ്പിക്കുകയും സ്പോൺസർമാർക്ക് ശാസ്ത്രീയ ഉപദേശങ്ങൾ നൽകുകയും ചെയ്യുന്നു.
ബയോളജിക്സ്, അഡ്വാൻസ്ഡ് തെറാപ്പി, ഹെർബൽ ഔഷധ ഉൽ‌പന്നങ്ങൾ എന്നിവ ഉൾപ്പെടെയുള്ള മനുഷ്യരുടെയും ജന്തുക്കളുടെയും ഔഷധ ഉൽപ്പന്നങ്ങളാണ് ഇതിന്റെ പരിധിയിൽ വരുന്നത്.
സെക്രട്ടറി ഡയറക്ടറേറ്റ്, ഹ്യൂമൻ മെഡിസിൻസ് ഡെവലപ്മെൻറ് ആൻഡ് ഇവാലുവേഷൻ, പേഷ്യന്റ് ഹെൽത്ത് പ്രൊട്ടക്ഷൻ, വെറ്ററിനറി മെഡിസിൻ, പ്രൊഡക്റ്റ് ഡാറ്റ മാനേജ്മെന്റ്, ഇൻഫർമേഷൻ ആന്റ് കമ്മ്യൂണിക്കേഷൻ ടെക്നോളജി, അഡ്മിനിസ്ട്രേഷൻ എന്നിങ്ങനെ അഞ്ച് യൂണിറ്റുകളായി സംഘടന സെക്രട്ടേറിയറ്റ് വിഭജിച്ചിരിക്കുന്നു.
മാനേജ്മെൻറ് ബോർഡ് ബജറ്റുകളുടെയും പദ്ധതികളുടെയും അംഗീകാരം, എക്സിക്യൂട്ടീവ് ഡയറക്ടറെ തിരഞ്ഞെടുക്കൽ എന്നിവ ഉൾപ്പെടെ ഏജൻസിക്ക് ഭരണപരമായ മേൽനോട്ടം നൽകുന്നു.
ബോർഡിൽ 27 അംഗരാജ്യങ്ങളിൽ ഓരോ പ്രതിനിധിയും യൂറോപ്യൻ കമ്മീഷന്റെ രണ്ട് പ്രതിനിധികളും യൂറോപ്യൻ പാർലമെന്റിന്റെ രണ്ട് പ്രതിനിധികളും രോഗികളുടെ സംഘടനകളുടെ രണ്ട് പ്രതിനിധികളും ഡോക്ടർമാരുടെ സംഘടനകളുടെ ഒരു പ്രതിനിധിയും വെറ്റിനറി ഡോക്ടർമാരുടെ സംഘടനകളുടെ ഒരു പ്രതിനിധിയും ഉൾപ്പെടുന്നു.
യൂറോപ്യൻ യൂണിയനിലുടനീളം 4500 ഓളം വിദഗ്ധരുടെ ഒരു ശൃംഖലയിലൂടെ പ്രവർത്തിക്കുന്നതിലൂടെ ഏജൻസിയുടെ മരുന്നുകളുടെ ശാസ്ത്രീയ വിലയിരുത്തൽ വികേന്ദ്രീകരിക്കുന്നു.
കമ്മിറ്റികൾ മനുഷ്യ ഉപയോഗത്തിനുള്ള ഔഷധ ഉൽപ്പന്നങ്ങൾ
മനുഷ്യ ഉപയോഗത്തിനുള്ള ഔഷധ ഉൽപ്പന്നങ്ങൾ, കമ്മറ്റി ഫോർ മെഡിസിനൽ പ്രൊഡക്ട്സ് ഫോർ ഹ്യൂമൻ യൂസസ് (സിഎച്ച്എംപി) വഴി വിലയിരുത്തൽ നടത്തുന്നു.
ഔഷധ ഉൽപ്പന്നത്തിന്റെ ഗുണനിലവാരം, സുരക്ഷ, ഫലപ്രാപ്തി എന്നിവ വേണ്ടത്ര തെളിയിക്കപ്പെട്ടിട്ടുണ്ടെന്ന് കമ്മിറ്റി നിഗമനം ചെയ്യുകയാണെങ്കിൽ, അത് അനുകൂല അഭിപ്രായം സ്വീകരിക്കുന്നു.
യൂറോപ്യൻ യൂണിയന് മുഴുവൻ സാധുതയുള്ള മാർക്കറ്റിംഗ് അംഗീകാരമായി മാറ്റുന്നതിന് ഇത് യൂറോപ്യൻ കമ്മീഷന് അയയ്‌ക്കുന്നു.
പീഡിയാട്രിക് ഉപയോഗത്തിനായി മാത്രമായി ഉദ്ദേശിച്ചിട്ടുള്ള മെഡിക്കൽ ഉൽ‌പ്പന്നങ്ങൾക്ക് അനുവദിക്കാവുന്ന പീഡിയാട്രിക്-യൂസ് മാർക്കറ്റിംഗ് ഓതറൈസേഷൻ (പ്യൂമ) ഒരു പ്രത്യേക തരം അംഗീകാരമാണ്.
വെറ്റിനറി ഉപയോഗത്തിനുള്ള ഔഷധ ഉൽപ്പന്നങ്ങൾ
മുകളിൽ വിവരിച്ചതുപോലെ സിഎച്ച്‍എംപി പോലെ തന്നെയാണ് വെറ്ററിനറി ഉപയോഗത്തിനുള്ള ഔഷധ ഉൽപ്പന്നങ്ങൾക്കായുള്ള കമ്മിറ്റി ഫോർ മെഡിസിനൽ പ്രൊഡക്റ്റ്സ് ഫോർ വെറ്റിനറി യൂസ് (സിവിഎംപി) പ്രവർത്തിക്കുന്നത്.
ഓർഫൻ ഔഷധ ഉൽപ്പന്നങ്ങൾ
ഓർഫൻ മരുന്നുകളുടെ പദവി അനുവദിക്കുന്നത് 2000 മുതൽ കമ്മിറ്റി ഓൺ ഓർഫൻ മെഡിസിനൽ പ്രൊഡക്റ്റ്സ് (സിഒഎംപി) നിയന്ത്രിക്കുന്നു.
യൂറോപ്യൻ യൂണിയനിലെ പതിനായിരത്തിൽ അഞ്ചിൽ താഴെ പേരെ ബാധിക്കുന്ന ജീവൻ അപകടപ്പെടുത്തുന്ന അല്ലെങ്കിൽ വളരെ ഗുരുതരമായ അവസ്ഥകൾ കണ്ടെത്തുന്നതിനും തടയുന്നതിനും ചികിത്സിക്കുന്നതിനുമുള്ള ഔഷധ ഉൽപ്പന്നങ്ങൾ വികസിപ്പിക്കാൻ ഉദ്ദേശിക്കുന്ന കമ്പനികൾക്ക് 'ഓർഫൻ മെഡിസിനൽ പ്രൊഡക്റ്റ് ഡെസിഗ്നേഷന്' അപേക്ഷിക്കാം.
സിഒഎംപി ശുപാർശ വിലയിരുത്തി യൂറോപ്യൻ കമ്മീഷൻ പദവി അനുവദിക്കുന്നു.
ഹെർബൽ ഔഷധ ഉൽപ്പന്നങ്ങൾ
കമ്മിറ്റി ഓൺ ഹെർബൽ മെഡിസിനൽ പ്രൊഡക്റ്റ്സ് (എച്ച്എംപിസി) ഹെർബൽ ഔഷധ ഉൽപ്പന്നങ്ങളെ സംബന്ധിച്ച നടപടിക്രമങ്ങളും വ്യവസ്ഥകളും സമന്വയിപ്പിക്കാൻ സഹായിക്കുന്നു.
പീഡിയാട്രി
പീഡിയാട്രിക് കമ്മിറ്റി (പി‌ഡി‌സി‌ഒ) 2007 മുതൽ  പീഡിയാട്രിക് ലെഗിസ്ലേഷൻ ഇൻ യൂറോപ്പ് റെഗുലേഷൻ (ഇസി) നമ്പർ 1901/2006 നടപ്പാക്കുന്നു.
ഈ നിയമപ്രകാരം, പുതിയ ഔഷധ ഉൽ‌പ്പന്നങ്ങളുടെ വിപണന അംഗീകാരത്തിനായുള്ള എല്ലാ ആപ്ലിക്കേഷനുകളും അല്ലെങ്കിൽ നിലവിലുള്ള അംഗീകാരങ്ങളുടെ വ്യതിയാനങ്ങളും ഒന്നുകിൽ പി‌ഡി‌സി‌ഒ അംഗീകരിച്ച ശിശുരോഗ പഠനങ്ങളിൽ നിന്നുള്ള ഡാറ്റ ഉൾപ്പെടുത്തണം, അല്ലെങ്കിൽ ഒരു പി‌ഡി‌സി‌ഒ വൈവർ അല്ലെങ്കിൽ ഡെഫെറ്റൽ കരസ്ഥമാക്കണം.
നൂതന ചികിത്സകൾ
ജീൻ തെറാപ്പി , സോമാറ്റിക് സെൽ തെറാപ്പി, ടിഷ്യു എഞ്ചിനീയറിംഗ് ഉൽ‌പ്പന്നങ്ങൾ എന്നിവ പോലുള്ള നൂതന ചികിത്സകൾക്കായുള്ള ഔഷധ ഉൽപ്പന്നങ്ങളുടെ നിയന്ത്രണത്തിന് റെഗുലേഷൻ (ഇസി) നമ്പർ 1394/2007 പ്രകാരമാണ് കമ്മിറ്റി ഫോർ അഡ്വാൻസ്ഡ് തെറാപ്പി (സി‍എടി) സ്ഥാപിച്ചത്.
ഇത് നൂതന ചികിത്സകൾക്കായുള്ള ഔഷധ ഉൽപ്പന്നങ്ങളായ അഡ്വാൻസ്ഡ് തെറാപ്പി മെഡിസിനൽ പ്രോഡക്റ്റ്സുകളുടെ ഗുണനിലവാരം, സുരക്ഷ, ഫലപ്രാപ്തി എന്നിവ വിലയിരുത്തുന്നു, ഒപ്പം ഈ മേഖലയിലെ ശാസ്ത്രീയ സംഭവവികാസങ്ങളും പിന്തുടരുന്നു.
ഫാർമകോവിജിലൻസ് റിസ്ക് അസസ്മെന്റ്
ഏഴാമത്തെ കമ്മിറ്റി, ഫാർമകോവിജിലൻസ് റിസ്ക് അസസ്മെന്റ് കമ്മിറ്റി (പി‌ആർ‌സി) 2012 ൽ പുതിയ യൂറോപ്യൻ യൂണിയൻ ഫാർമകോവിജിലൻസ് നിയമനിർമ്മാണത്തോടെ (ഡയറക്റ്റീവ് 2010/84 / ഇയു) നിലവിൽ വന്നു.
ചരിത്രം 1995-2004: ആരംഭം
ഈ പദ്ധതി ഓരോ അംഗരാജ്യങ്ങളിൽ നിന്നും പ്രത്യേക അംഗീകാരങ്ങൾ നേടുന്നതിലൂടെ, മരുന്നു കമ്പനികൾക്ക് ഉണ്ടാകുന്ന 350 മില്യൺ ഡോളർ വാർഷിക ചിലവ് മരുന്ന് കമ്പനികളെ കുറയ്ക്കുക മാത്രമല്ല, ആഭ്യന്തര മരുന്ന് കമ്പനികൾ ഇതിനകം നിർമ്മിച്ച് ഉപയോഗിച്ച് വരുന്ന മരുന്നുകളോട് മത്സരിക്കാനിടയുള്ള പുതിയ മരുന്നുകൾ അംഗീകരിക്കാൻ തയ്യാറാകാത്ത പരമാധികാര രാജ്യങ്ങളുടെ സംരക്ഷണ പ്രവണതകളെ ഇല്ലാതാക്കുകയും ചെയ്യും എന്നായിരുന്നു പ്രതീക്ഷ.
കുത്തക ഔഷധ ഉൽ‌പന്നങ്ങൾക്കായുള്ള സമിതിയായ കമ്മിറ്റി ഫോർ പ്രൊപ്രൈറ്ററി മെഡിസിനൽ പ്രൊഡക്റ്റ്സ്, വെറ്ററിനറി ഔഷധ ഉൽ‌പന്നങ്ങൾക്കായുള്ള കമ്മിറ്റിയായ കമ്മിറ്റി ഫോർ വെറ്റിനറി മെഡിസിനൽ പ്രൊഡക്റ്റ്സ് എന്നിവയെ ഇത് മാറ്റിസ്ഥാപിച്ചുവെങ്കിലും ഇവ രണ്ടും പ്രധാന ശാസ്ത്ര ഉപദേശക സമിതികളായി വീണ്ടും പ്രാബല്യത്തിൽ വന്നു.
യൂറോപ്യൻ യൂണിയനിൽ നിന്ന് പിന്മാറാനുള്ള യുണൈറ്റഡ് കിംഗ്ഡം വോട്ടെടുപ്പിന് മുമ്പ് ലണ്ടനിലായിരുന്നു ഏജൻസി സ്ഥിതിചെയ്തിരുന്നത്, യുകെ യൂറോപ്യൻ യൂണിയനിൽ നിന്ന് പിന്മാറിയതിനെ തുടർന്ന്, 2019 മാർച്ചിൽ ആംസ്റ്റർഡാമിലേക്ക് ഇതിന്റെ ആസ്ഥാനം മാറ്റി.
2004: പേരുമാറ്റം
2004 ന് മുമ്പ്, ഇത് യൂറോപ്യൻ ഏജൻസി ഫോർ ഇവാലുവേഷൻ ഓഫ് മെഡിസിനൽ പ്രൊഡക്ട്സ് അല്ലെങ്കിൽ യൂറോപ്യൻ മെഡിസിൻ ഇവാലുവേഷൻ ഏജൻസി ( ഇഎംഇഎ ) എന്നറിയപ്പെട്ടിരുന്നു.
2019: സ്ഥലംമാറ്റം
യൂറോപ്യൻ യൂണിയനിൽ നിന്ന്  വിടാനുള്ള 2016 ലെ യുണൈറ്റഡ് കിംഗ്ഡത്തിന്റെ തീരുമാനത്തെത്തുടർന്ന് (" ബ്രിക്സിറ്റ് "), മറ്റൊരു സ്ഥലത്തേക്ക് പ്രവർത്തനം മാറ്റാൻ ഇഎംഎ തീരുമാനിച്ചു.
യൂറോപ്യൻ യൂണിയൻ നിയമമനുസരിച്ച് യൂറോപ്യൻ കമ്മീഷൻ ആണ് ഇഎംഎ- യുടെ സ്ഥാനം തീരുമാനിക്കേണ്ടത്.
തങ്ങളുടെ ഇഷ്ടപ്പെട്ട പിൻഗാമിയെ വോട്ടുചെയ്യാൻ യൂറോപ്യൻ യൂണിയൻ മന്ത്രിമാർ യോഗം ചേർന്നു.
“എളുപ്പത്തിൽ സജ്ജീകരിക്കാനും സുഗമമായ പ്രവർത്തനങ്ങളുടെ ഗ്യാരണ്ടിയും” നൽകുന്ന ഒരു സ്ഥലമായിരിക്കും നല്ലത് എന്ന് യൂറോപ്യൻ യൂണിയന്റെ ആരോഗ്യ കമ്മീഷണർ വൈറ്റെനിസ് ആൻഡ്രിയുകൈറ്റിസ് പറഞ്ഞു.
പുതിയ ഇഎം‌എ ലൊക്കേഷനായി വോട്ട് ചെയ്ത അംഗരാജ്യങ്ങൾ ഓസ്ട്രിയ , ബെൽജിയം , ബൾഗേറിയ , ക്രൊയേഷ്യ , സൈപ്രസ് , ചെക്ക് റിപ്പബ്ലിക് , ഡെൻമാർക്ക് , ഫിൻ‌ലാൻ‌ഡ് , ഫ്രാൻസ് , ജർമ്മനി , ഗ്രീസ് , ഹംഗറി , അയർലന്റ് , ഇറ്റലി , മാൾട്ട , നെതർലന്റ്സ് , പോളണ്ട് , പോർച്ചുഗൽ , റൊമാനിയ , സ്ലൊവാക്യ , സ്ലൊവേനിയ , സ്പെയിൻ , സ്വീഡൻ എന്നിവയാണ്.
ഇഎംഎയ്ക്ക് ആതിഥേയത്വം വഹിക്കാൻ യൂറോപ്യൻ പാർലമെന്റിനുള്ള സ്ട്രാസ്ബർഗ് സീറ്റ് ബ്രസൽസിലേക്ക് മാറ്റാമെന്ന് അനുമാനിച്ചിരുന്നു.
അന്തിമ തീരുമാനം എടുക്കുന്നതിന് വളരെ മുമ്പുതന്നെ മറ്റുള്ളവർ ആംസ്റ്റർഡാമിന്റെ യോഗ്യതയെക്കുറിച്ച് അഭിപ്രായപ്പെട്ടു.
2017 നവംബർ 20 ന്, യൂറോപ്യൻ യൂണിയൻ ജനറൽ അഫയേഴ്സ് കൗൺസിൽ യോഗത്തിൽ, മൂന്ന് വോട്ടിംഗ് റൗണ്ടുകൾക്കും ഒടുവിൽ ഒത്തിരി ചർച്ചകൾക്കും ശേഷം സ്ഥലംമാറ്റം സംബന്ധിച്ച തീരുമാനം എടുത്തു.
ആദ്യ റൗണ്ട് വോട്ടെടുപ്പിന് ശേഷം മിലാൻ (25 വോട്ടുകൾ), ആംസ്റ്റർഡാം (20 വോട്ടുകൾ), കോപ്പൻഹേഗൻ (20 വോട്ടുകൾ) എന്നീ സ്ഥലങ്ങൾ മാത്രമാണ് മത്സരാർത്ഥികളായി അവശേഷിച്ചത്.
രണ്ടാം റൌണ്ട് വോട്ടിംഗിനുശേഷം മിലാൻ (പന്ത്രണ്ട് വോട്ടുകൾ), ആംസ്റ്റർഡാം (ഒമ്പത് വോട്ടുകൾ) എന്നീ രണ്ട് നഗരങ്ങൾ അവശേഷിച്ചു.
ഈ രണ്ട് നഗരങ്ങളും തുടർന്നുള്ള വോട്ടെടുപ്പിൽ പതിമൂന്ന് വോട്ടുകൾ വീതം നേടി സമനിലയിൽ പിരിഞ്ഞു, അതിനുശേഷം ധാരാളം ആളുകൾ ആംസ്റ്റർഡാമിനെ ആതിഥേയ നഗരമായി തിരഞ്ഞെടുത്തു.
താൽപ്പര്യ വൈരുദ്ധ്യത്തെക്കുറിച്ചുള്ള വിമർശനം
മെഡിക്കൽ പ്രശ്‌നങ്ങൾ സംബന്ധിച്ച യൂറോപ്യൻ മെഡിസിൻസ് ഏജൻസിയുടെ അവലോകന പ്രക്രിയ അതിന്റെ സുതാര്യതയുടെ അഭാവത്താലും താൽപ്പര്യ വൈരുദ്ധ്യത്തിന്റെ പേരിലും വിമർശിക്കപ്പെട്ടു.
ഒരു ഇഎംഎസ് അവലോകനത്തെ തള്ളിപ്പറഞ്ഞുകൊണ്ട്, ഡാനിഷ് ഫിസിഷ്യൻ ലൂയിസ് ബ്രിന്ത്, ഡാറ്റ അവലോകനം ചെയ്യുന്ന "വിദഗ്ധർ" പേരില്ലാതെ കിടക്കുന്നുവെന്നും അത് രഹസ്യമാണെന്ന് തോന്നുന്നതായും പറഞ്ഞു.
എല്ലാ "വിദഗ്ധരും" ഒരേ അഭിപ്രായമുള്ളവരാണെന്ന് സൂചിപ്പിക്കുന്ന മിനിറ്റ്സ് റിലീസ് ചെയ്യുന്നില്ല, വ്യത്യസ്തമായ അഭിപ്രായങ്ങൾ റിപ്പോർട്ട് ചെയ്യുന്നില്ല.
അവരുടെ വീക്ഷണത്തിൽ ഈ പ്രക്രിയ അശാസ്ത്രീയവും ജനാധിപത്യവിരുദ്ധവുമാണ്.
ഓസ്ട്രിയൻ പാർലമെന്റ് അംഗം ജെറാൾഡ് ഹൌസർ 2021 ഏപ്രിൽ 1 ന് നടത്തിയ ഒരു സെഷനിൽ, വിവാദമായ ഓക്സ്ഫോർഡ്-അസ്ട്രാസെനെക കോവിഡ് -19 വാക്സിൻ അംഗീകരിക്കാൻ അനുവദിക്കുന്ന ഇഎംഎയുടെ എക്സിക്യൂട്ടീവ് ഡയറക്ടർ എമർ കുക്കിന്റെ താൽപ്പര്യത്തെ പരസ്യമായി വിമർശിച്ചു.
അദ്ദേഹം യൂറോപ്യൻ ഫെഡറേഷൻ ഓഫ് ഫാർമസ്യൂട്ടിക്കൽ ഇൻഡസ്ട്രീസ് ആൻഡ് അസോസിയേഷനുകളുടെ (ഇഎഫ്‌പി‌ഐ‌എ) ലോബിയിസ്റ്റായി പണ്ട് ഇതേ വ്യവസായത്തിനായി പ്രവർത്തിച്ചിട്ടുണ്ട് എന്നും വിമർശനങ്ങളുയർന്നു.
മറ്റ് റെഗുലേറ്ററി ഏജൻസികളുമായുള്ള താരതമ്യം
യു‌എസ് ഫുഡ് ആൻഡ് ഡ്രഗ് അഡ്മിനിസ്ട്രേഷന്റെ (എഫ്ഡി‌എ) മരുന്ന് വിഭാഗത്തിന് ഏകദേശം സമാന്തരമാണ് ഇഎം‌എ.
പക്ഷേ ഇത് കേന്ദ്രീകരണമില്ലാതെയാണ് പ്രവർത്തിക്കുന്നത്.
ഇഎം‌എയുടെ കേന്ദ്രീകൃത നടപടിക്രമത്തിലൂടെ ഉൽപ്പന്ന അംഗീകാരത്തിനായി ഒരു ഉൽപ്പന്നത്തെ വിലയിരുത്തുന്നതിന് എടുക്കുന്ന സമയം 210 ദിവസമാണ്, അതേസമയം ഉൽപ്പന്നത്തെ വിലയിരുത്താൻ എഫ്ഡി‌എ ശരാശരി 500 ദിവസം എടുക്കുന്നു.
അവലംബം കൂടുതൽ വായനയ്ക്ക് പുറം കണ്ണികൾ ഔദ്യോഗിക വെബ്സൈറ്റ് EMA വാർഷിക റിപ്പോർട്ട് 2018 മെഡിസിൻസ് ഏജൻസികളുടെ തലവൻമാർ യൂറോപ്യൻ യൂണിയനിലെ ഔഷധ ഉൽപ്പന്നങ്ങളെ നിയന്ത്രിക്കുന്ന നിയമങ്ങൾ (യൂഡ്രലക്സ്) ഹെൽത്ത്-ഇയു പോർട്ടൽ യൂറോപ്യൻ യൂണിയന്റെ ഔദ്യോഗിക പബ്ലിക് ഹെൽത്ത് പോർട്ടൽ
കള്ളനും ഭഗവതിയും
2023ൽ പുറത്തിറങ്ങിയ മലയാള ഫാന്റസി കോമഡി ചലച്ചിത്രമാണ് കള്ളനും ഭഗവതിയും .
ഈസ്റ്റ് കോസ്റ്റ് വിജയനാണ് ഈ സിനിമയുടെ രചനയും സംവിധാനവും നിർമ്മാണവും വിതരണവും നിർവഹിച്ചിരിക്കുന്നത്.
കെ. വി. അനിൽ എഴുതിയ അതേ പേരിലുള്ള നോവലിൻ്റെ ചലച്ചിത്രാവിഷ്കാരമാണിത്.
വിഷ്ണു ഉണ്ണികൃഷ്ണൻ , മോക്ഷ , അനുശ്രീ എന്നിവരാണ് ചിത്രത്തിലെ പ്രധാന താരങ്ങൾ.
രാജേഷ് മാധവൻ , പ്രേം കുമാർ , സലിം കുമാർ , മാല പാർവതി , ജയൻ ചേർത്തല , ശ്രീകാന്ത് മുരളി , നോബി മാർക്കോസ് എന്നിവരും പ്രധാന വേഷങ്ങളിൽ അഭിനയിച്ചിരിക്കുന്നു.
രഞ്ജിൻ രാജ് ആണ് ചിത്രത്തിൻ്റെ സംഗീതം ഒരുക്കിയിരിക്കുന്നത്.
2022 നവംബർ മുതൽ 2023 ജനുവരി വരെയുള്ള 37 ദിവസത്തെ കാലയളവിൽ പാലക്കാടാണ് ഈ ചലച്ചിത്രത്തിന്റെ പ്രധാന ചിത്രീകരണം നടത്തിയത്.
കള്ളനും ഭഗവതിയും 2023 മാർച്ച് 31ന് തിയേറ്ററുകളിൽ പുറത്തിറങ്ങി.
ചെറിയ മോഷണങ്ങൾ ചെയ്തതുകൊണ്ട് കള്ളൻ എന്ന് അറിയപ്പെട്ടിരുന്ന മാത്തപ്പൻ ഉണ്ണി ജീവിതം അവസാനിപ്പിക്കാൻ തീരുമാനിക്കുന്നു.
സാമ്പത്തികമായി ഒന്നും നേടാത്തതിനാൽ അവസാന മാർഗ്ഗമായി ക്ഷേത്രത്തിൽ നിന്ന് കൃഷ്ണവിഗ്രഹം മോഷ്ടിക്കാൻ മാത്തപ്പൻ തീരുമാനിക്കുന്നു.
പിതാവ് പണയം വെച്ച വീട് തിരിച്ചെടുക്കാനുള്ള സാമ്പത്തികസ്ഥിതി ഇല്ലാതിരുന്ന പ്രിയാമണി ഒരു രാത്രി വീട് വിടുന്നു.
മോഷണശ്രമത്തിനിടെ പിടിക്കപ്പെടാതിരിക്കാൻ പള്ളിയിൽ അഭയം തേടുന്ന മാത്തപ്പനെ പ്രിയ പള്ളി ശ്മശാനത്തിൽവച്ച് കണ്ടുമുട്ടുന്നു.
ഒരുമിച്ച് ഒളിച്ചിരുന്ന ഇരുവരും അവരുടെ ദുരവസ്ഥ പങ്കിടുന്നു.
രക്ഷപ്പെടാനുള്ള അവസാന ശ്രമമെന്ന നിലയിൽ, നദിക്ക് കുറുകെ വനപ്രദേശത്തുള്ള ഗുഹാക്ഷേത്രത്തിൽ ഉപേക്ഷിക്കപ്പെട്ട ഭഗവതിയുടെ വിഗ്രഹം മോഷ്ടിക്കാൻ പ്രിയ മാത്തപ്പനെ ഉപദേശിക്കുന്നു.
നദിക്ക് കുറുകെ നീന്തി കാട്ടിൽ ചെന്ന് വിഗ്രഹം മോഷ്ടിക്കുകയും ചെയ്ത ശേഷം തിരിച്ച് നീന്തുന്നതിനിടെ മാത്തപ്പൻ കുഴയുകയും പുഴയുടെ അടിത്തട്ടിലേക്ക് പതിക്കുകയും ചെയ്യുന്നു.
അവിടെനിന്ന് ഭഗവതി മാത്തപ്പനെ രക്ഷിക്കുന്നു.
മാത്തപ്പന്റെ ഗ്രാമത്തിലെ ദേവീക്ഷേത്രം പുനർ പ്രതിഷ്ഠിക്കുന്നതുവരെ തനിക്ക് മാത്തപ്പന്റെ വീട്ടിൽ താമസിക്കണമെന്ന് ഭഗവതി മാത്തപ്പനോട് ആവശ്യപ്പെടുന്നു.
പിന്നീട്, ഭഗവതി മാത്തപ്പന്റെ വീട്ടിൽ താമസമാരംഭിക്കുകയും അതിനു ശേഷം നടക്കുന്ന തുട‍ർസംഭവങ്ങളും സിനിമ വിവരിക്കുന്നു.